da da da da da da da da da da da da da da da da da da da da
Velkommen til Aktive Kvinder Kjellerup
Kære medlemmer af Aktive kvinder i Kjellerup
Vi havde en dejlig aften i Alhuset på trods af den dystre dagsorden. Sus havde lavet en tre retters menu til os, og dertil nød vi et glas vin eller to. Vi havde lidt lodtrækninger, så vi tror de fleste fik en lille gave med sig hjem.
Efter spisningen havde vi besøg af hospicechef Herdis Hansen fra Anker Fjords Hospice i Hvide Sande. Hun holdt et godt foredrag, selvom hun syntes, det var lidt mærkeligt, at det lige var denne aften, hun skulle fortælle om den sidste tid.
Efter foredraget og kaffe kom vi til den afsluttende generalforsamling, og da der stadig ikke var nogen til at fortsætte i bestyrelsen, kunne vi beslutte, at nu var det slut med foreningen.
Vi havde en god snak om, hvad de sidste penge skulle gå til og efter afstemning, blev det besluttet, at pengene skulle doneres til indkøb af højskolesangbøger med stor skrift. Der er lavet inskription i sangbøgerne, om at de er doneret af Aktive Kvinder i Kjellerup, og de opbevares i Sandgårdsparken, hvor der er fællessang næsten hver onsdag. Sangbøgerne kan kvit og frit lånes til enhver lejlighed.
Der blev 4.000 kr. tilbage til indkøb af sangbøger. Onsdag den 1/6 var vi nogle stykker, der var til fællessang i Sandgårdsparken, hvor bøgerne blev overdraget og taget i brug. Bente Sørensen havde været så flink at være behjælpelig med at få bøgerne bestilt.
Vores egne sangbøger har vi spurgt Aktive kvinder i Silkeborg og Ikast, om de var interesserede i at overtage. Silkeborg var ikke interesserede, de brugte dem ikke mere, men dem i Ikast ville gerne have 30. Nu er bøgerne sorteret så Ikast har fået de pæneste, resten er foreløbig arkiveret hos den afgåede bestyrelse, så hvis nogen er interesserede, så må I ringe til Lene på tlf. 60494183, så finder vi ud af det.
Dette var de sidste ord fra bestyrelsen, så foreningen erklæres hermed for lukket.